en de su cy en cy en cy cy es eo nb en en en oc cy cy nl cy cy cy cy cy cy cy en cy cy cy cy cy cy cy en cy cy la cy cy cy en en en cy cy cy cy cy cy cy cy cy fr cy cy cy en es cy de en es cy en cy es eo nb en en en oc cy cy en oc cy et en cy
Play Wales | Chwarae Cymru
Cofrestru i dderbyn y diweddaraf ar chwarae plant a gwaith chwarae yn rheolaidd
Please state how you would prefer to be contacted.
To view our privacy policy, click here.
Diwrnod Chwarae 2018 - dathlu hawl y plentyn i chwarae
Mae’n Ddiwrnod Chwarae heddiw – dathliad blynyddol y DU o chwarae.
Eleni, mae’r pedwar comisiynydd plant o Gymru, Lloegr, Yr Alban a Gogledd Iwerddon yn sefyll gyda’i gilydd i gefnogi pwysigrwydd chwarae plant fel elfen allweddol o blentyndod wrth i filoedd o blant ar draws y pedair gwlad fynychu digwyddiadau Diwrnod Chwarae.
Mae Sally Holland, Comisiynydd Plant Cymru; Koulla Yiasouma, Comisiynydd Plant a Phobl Ifanc Gogledd Iwerddon; Bruce Adamson, Comisiynydd Plant a Phobl Ifanc Yr Alban ac Anne Longfield OBE Comisiynydd Plant Lloegr yn annog pawb i chwarae eu rhan wrth sicrhau creu’r cyfleoedd gorau posibl i bob plentyn a person ifanc i fwynhau eu hawl i chwarae.
Mae’r pedwar comisiynydd yn galw ar:
Bob oedolyn i ystyried sut y gallan nhw helpu plant a phobl ifanc ar draws y DU i gael amser, lle, caniatâd a chefnogaeth i chwarae, fel rhan o’u bywyd teuluol ac yn eu cymuned.
Sefydliadau i feddwl os ydyn nhw’n gwneud popeth y gallan nhw i alluogi a chynnwys plant a phobl ifanc i ddweud eu dweud ar syniadau a phenderfyniadau allai effeithio ar eu hawliau - yn cynnwys eu hawl i chwarae.
Llywodraethau ac asiantaethau statudol i fynd ati’n weithredol i hyrwyddo a gwarchod hawl plant i chwarae trwy ddarparu adnoddau digonol.
Lawrlwytho datganiad y Comisiynwyr
Bellach yn ei 31ain mlynedd, mae Diwrnod Chwarae’n dathlu ‘Hawl Plant i Chwarae’ fel yr amlinellir yn Erthygl 31 o Gonfensiwn y Cenhedloedd Unedig ar Hawliau’r Plentyn (CCUHP) sy’n cydnabod hawl pob plentyn i chwarae, gorffwys, hamdden, mwynhau gweithgareddau adloniadol a chyfranogi’n llawn, a hynny’n rhad ac am ddim, mewn bywyd diwylliannol a chelfyddydol.
Dywedodd Mike Greenaway, Cyfarwyddwr Chwarae Cymru:
‘Rydym yn croesawu cydnabyddiaeth a chefnogaeth y Comisiynwyr Plant o bwysigrwydd chwarae fel rhan allweddol o blentyndod a’r cyfraniad y mae’n ei wneud i gyflawni rhai o’u hawliau eraill. Mae chwarae’n bwysig i blant ac mae’n cael effaith cadarnhaol sylweddol ar eu hiechyd, lles a hapusrwydd. Fel cymdeithas - yn oedolion, sefydliadau a llywodraethau - mae angen inni barhau i weithio gyda’n gilydd i sicrhau bod pawb yn gwerthfawrogi hawl y plentyn i chwarae a’i fod yn cael ei ddarparu ar ei gyfer trwy wneud yn si?r bod pob plentyn yng Nghymru’n cael digon o amser, lle a chaniatâd i chwarae bob dydd o’r flwyddyn.’
Mae pedwar sefydliad chwarae cenedlaethol y DU, Chwarae Cymru, PlayBoard Northern Ireland, Play England a Play Scotland yn galw ar bawb – yn rhieni, neiniau a theidiau, mam-guod a thad-cuod, gofalwyr, darparwyr gofal plant a staff cefnogol ledled y DU i helpu i ddathlu a hyrwyddo pwysigrwydd chwarae ar gyfer pob plentyn.
Mewn datganiad ar y cyd, dywedodd Mike Greenaway, Cyfarwyddwr Chwarae Cymru; Marguerite Hunter Blair, Prif Swyddog Gweithredol Play Scotland; Jacqueline O’Loughlin, Prif Swyddog Gweithredol PlayBoard Northern Ireland; a Nicola Butler, Cadeirydd Ymddiriedolwyr Play England:
‘Rydym yn croesawu’n frwd iawn y gefnogaeth a’r alwad yma i weithredu oddi wrth y pedwar Comisiynydd Plant. Mae darparu cyfleoedd ar gyfer chwarae yn gyfrifoldeb i bawb. Mae angen inni gyd ddal ati i weithio gyda’n gilydd i sicrhau bod pob plentyn yn cael digon o amser, lle a chaniatâd i chwarae bob diwrnod o’r flwyddyn. Felly, dewch inni gyd fynd allan i chwarae ar Ddiwrnod Chwarae a chael yr hwyl gorau erioed’.
Cydlynir Diwrnod Chwarae gan PlayBoard Northern Ireland, Play Scotland, Play England a Chwarae Cymru
I ddathlu 31 mlynedd o Ddiwrnod Chwarae rydym wedi dwyn ynghyd 31 syniad chwarae – rydym wedi rhannu syniad bob dydd trwy mis Gorffennaf ar gyfryngau cymdeithasol. Rhag ofn eich bod wedi methu rhai, rydym wedi eu casglu mewn un poster.
Lawrlwytho’r poster 31 syniad chwarae
Sioe deithiol Hawl i Chwarae
Mae Chwarae Cymru yn gweithio ar amryw o amcanion ar gyfer Iechyd Cyhoeddus Cymru i hyrwyddo chwarae fel profiad bob dydd. Bydd ein sioe deithiol Hawl i Chwarae yn ymweld â digwyddiad Diwrnod Chwarae Conwy ym Mae Colwyn ar Ddiwrnod Chwarae.
Dywedodd Natalie Field, Ymgynghorydd ar Iechyd y Cyhoedd gydag Iechyd Cyhoeddus Cymru:
‘Trwy helpu rhieni a gofalwyr i hybu chwarae egnïol a lleihau amser o flaen sgrîn, gallwn helpu plant i fwynhau bywydau iachach a hapusach am y tymor hir. Mae ein rhaglen 10 cam i bwysau iach yn hyrwyddo pwysigrwydd bod yn egnïol o oedran ifanc ac mae Diwrnod Chwarae’n ddathliad o’r holl fuddiannau gwych y mae chwarae yn yr awyr agored yn eu cael ar iechyd meddyliol a chorfforol. Am fwy o wybodaeth, gweler ein rhaglen 10 Cam i Bwysau Iach ar wefan Pob Plentyn Cymru.’
Yr hawl i chwarae
Darpariaeth chwarae â staff
Cofrestru i dderbyn y diweddaraf ar chwarae plant a gwaith chwarae yn rheolaidd
Please state how you would prefer to be contacted.
To view our privacy policy, click here.
Mae Chwarae Cymru yn elusen cofrestredig, rhif 1068926 ac yn gwmni cyfyngedig drwy warant, rhif 3507258. Cofrestrwyd yng Nghymru.
© 2018 Chwarae Cymru | Wedi'i gynllunio a'i ddatblygu gan Cheeky Monkey Creative
Telerau ac Amodau | Privacy Policy
Tel: 029 2048 6050
Play Wales / Chwarae Cymru